Finn Haugan

Finn Haugan (født 13. desember 1953 i Trondheim) er en norsk banksjef og forretningsmann. Fra 1991 til 2019 var han konsernsjef/administrerende direktør i SpareBank 1 SMN (tidligere Sparebanken Midt-Norge).

Han er utdannet siviløkonom fra BI fra 1977. Innen han ble administrerende direktør i Sparebanken Midt-Norge i 1991, satt han i ledende stillinger i Forretningsbanken og Fokus Bank, til sist som viseadministrerende direktør fra 1989 til 1991.

Haugan har innehatt mange styreverv, blant annet som styreleder i SpareBank 1 Gruppen i flere perioder, styremedlem i Leiv Eiriksson Nyskaping, styremedlem i Adolf Øiens Fond, styremedlem i Sparebankenes sikringsfond, styremedlem i Fotograf Schrøders Stiftelse og direksjonsformann i Selskabet for Trondhjems Bys Vel.

Etter at han fratrådte som banksjef i 2019, ble han styreleder i sjømatselskapet SinkabergHansen.

 Referanser 

Kategori:Norske bankfolk
Kategori:Norske konsernsjefer
Kategori:Norske siviløkonomer fra BI
Kategori:Personer fra Trondheim kommune
Kategori:Fødsler i 1953
Kategori:Norske direktører